
DISSERTATIO  MEDICA 

\ 

DE 

CAPITIS  PLAGIS. 


AUCTORE  GEORGIO  SCOTT  COWAED. 


PRAEFANDA. 

i 

Eo  nunc  aevo  vivimus,  quo  variae  discipli¬ 
nae  artis  medicinalis  in  tantum  lionoris 
dignitatisque  evectae  sunt,  ut  Professoribus 
suis  summam  existimationem  civium,  nec 
parum  reverentiae  conferant.  Verum  est, 
etiam  vetusta  tempora,  medicum,  ob  artem 
suam,  coluisse:  nostris  autem  temporibus. 
Eruditus,  Philosophus,  Medicus  eadem  per¬ 
sona  conveniunt,  atque  professioni  medici¬ 
nali  jura  tripartiti  honoris  irrogant.  Quan¬ 
tum  vero  medicinae  evehendae,  ista  ejus 
quae  hodie  fit  in  duas  partes  divisio  confe¬ 
rat,  jure  quaeritur;  quippe  quia  inter  me¬ 
dicinam  internam,  quam  veteres  Pharma¬ 
ceuticam,  seu  medicamentariam  vocabant. 

et  eam  alteram,  quam  Chirurgiam  nos  cum 
iis  appellamus,  limites  haud  ita  accurate 
ponendi  sunt,  ut  hanc  ab  illa  justis  finibus 
semper  discernere  valeamus.  Chirurgia 
quidem  diu  jacuit,  propter  professorum 
ejus  paupertatem,  paucasque  quas  habere 
potuerunt  occasiones  artem  suam  excolen¬ 
di.  Apud  Graecos  atque  Romanos  quidem 
floruit ;  sed  in  longa  illa  barbarie,  qua  om¬ 
nes  eorum  artes  ac  elegantiae  obrutae,  pror¬ 
sus  despecta  fuit  ipsis  medicis,  ut  vulgare 
quoddam  ac  pene  fabrile  opus.  Quomodo 
autem  notio  adeo  absurda  homines  alioquin 
nec  indoctos  nec  humanitate  vacuos  inva¬ 
dere  quiret,  haud  facile  liquet.  Propria 
forte  doctrina  superbientes,  atque  commen¬ 
tis  nescio  quibus  Hypotheticis,  quasi  nube 
quadam  obvoluti,  ea  mala,  quae  manum 
postulant,  negligebant,  dum  Theoriis  in¬ 
cumbentes  linguacissimo  quoque  novatore 
delendis,  totum  impenderent  animum.  Quis 
autem  putabit  artem,  miseriis  humanis  me- 
dentem,  dignitati  profitentis  derogaturam  ? 
Remo  quidem  talem  opinionem  non  abju- 

raret;  atque  tandem  haec  nobilis  scientia 
opprobrio  vindicata  est;  atque  homines,  om¬ 
ni  cultu  atque  lenitate  animi,  quantis  natu¬ 
ra  humana  ornari  potest  instructi,  demum 
prodeunt,  Chirurgiam  splendore,  ut  ars  ipsa 
salutifera,  durabili,  donaturi.  Non  amplius 
merum  artificium  operarium  Chirurgia  est : 
cognitio  Epithematum  atque  operationum 
manu  factarum  desiit  satis  esse.  Haec  uti¬ 
que  manu  operanda  sunt,  sed  praeterea  Fa¬ 
bricae  corporis  humani  scientiam,  necnon 
legum  quibus  regitur  animo  inuri  oportet. 
Nisi  quidem  prior  exculta  fuisset,  posterior 
fere  incognita  restitisset,  atque  medicina, 
adhuc  procul  dubio  satis  obscura,  atra  cali¬ 
gine  jacuisset  sepulta.  Chirurgum  quidem 
multa  prudentia  uti  oportet;  non  tantum 
ut  operationem  instituendam  rite  peragat, 
sed  ut  mente  sua  probabilitates  successus 
aut  frustrationis  prius  aequilibret ;  et  omni¬ 
bus  casibus,  qui  forte  occurrent,  mature 
prospiciat.  Ei  res  est  non  tantum  cum 
morbis  localibus,  sed  cum  iis  corporis  per¬ 
turbationibus,  quas  efficiant,  aut  quae  cu- 

rae  obstent.  Hinc  aliqua  saltem  curationis 
medicae  notitia,  plerisque  equidem  Chirur¬ 
gorum  insignis,  quae  adeo  alia  fit  disciplina 
necessaria.  Multis  nominibus  igitur  cele¬ 
bratur  ars  Chirurgica  ;  neque  desunt  anna¬ 
libus  suis  pene  innumeri  viri,  qui  optimo 
jure  inter  ornamenta  artis  Paeoniae  splen¬ 
didissima  ab  omnibus  recensentur. 


DE  CONCUSSIONE. 

Concussio  ea  cerebri  conditio  est,  quae 
impetu  violento,  directe  vel  indirecte  capi¬ 
ti  illato,  et  cum  vel  sine  vulnere  externo, 
gignitur.  Quanquam  ab  ipsis  medicinae 
temporibus  primis,  multum  de  hac  scrip¬ 
tum  fuerit,  manet  adhuc  abunde,  quod  in¬ 
vestigantes  occupet.  Diversae  medendi  ra¬ 
tiones,  quae  laudatae  fuerunt,  multitudinem 
sententiarum  plane  testantur ;  neque  nisi 
intra  paucos  annos  conati  sunt  Chirurgi 
concussionem  secundum  principia  verae 


DE  CAPITIS  PLAGIS. 


5 


scientiae  tractare.  Medicorum  est  vidisse, 
etiam  adhuc  videre  progressum  celerem  ar¬ 
tis  salutiferae  ad  statum  perfectiorem.  Mor¬ 
tuorum  olim  labores  suam  industriam  ad¬ 
huc  eloquuntur  ;  dum  vivi,  et  nusquam  ho¬ 
norificentius  quam  hac  Academia,  famam 
bene  meritam  adepti  sunt  ob  artis  culturam 
felicem,  juniorum  aemulationem  sic  sua  vir¬ 
tute  incitantes. 

Argumentum  hujusmodi  tractantem,  me 
nova  multa  proferre,  non  sperandum  est. 
Contentus  ero,  si  optimorum  scriptorum 
placita  diligenter  tradiderim,  postea  utri- 
usque  merita,  quam  aequa  mente  possim, 
scrutatus. 

•  *  ‘  r  '  *  •  f  f  1  }  t  ■■ 

Indicia . — Siquando  capiti  impetus  vehe¬ 
mens  impactus  fuerit,  primus  hujus  effectus 
est,  sensuum  omnium  privatio  subita,  cum 
motus  voluntarii  jactura.  Membra  extrema 
frigent,  vultus  pallet,  pulsus  intermittit,  at¬ 
que  spiritus  difficile  reciprocatur.  Contigit 
aliquando  ictum  tam  vehementer  gravem 

infligi,  ut  statim  interimeret :  dum  e  con¬ 
trario,  aliis  fuit  injuria  adeo  mitis,  signatam 
lenia,  ut  aeger,  primo  stupore  egresso,  pa¬ 
rum  incommodi  vel  molestiae  sentit.  Saepe 
neque  pulsus  neque  respirationis  conditio 
ullam  subeunt  mutationem;  aut  tam  levem, 
ut  vix  notari  queant.  Oculi  pupillae  soli¬ 
tam  retinent  speciem,  atque  Stertor  Apo- 
plecticus  abest,  hoc  autem  indicium  non 
nimium  fidendum  est.  Illud  utique  memo¬ 
rabile  est,  aegro  sic  laboranti,  e  posituque 
supino  erectim  levato,  pulsum  illico  mirum 
in  modum  accelerari. 

*  Huic,  e  sententia  clarissimi  Aberne- 
thy,  secundum  accedit  stadium.  Eo  aeger 
sensus  paulatim  recuperat,  ita  quidem  ut 
dolentis  gestationes  exhibeat,  si  qua  ratio¬ 
ne  doloris  causae  ei  illatae  sint.  Quae  func¬ 
tiones  corporis  olim  laesae,  aliqua  saltem  ex 
parte  e  perturbatione  sua  reviviscuntur, 
quamvis  adhuc  oppressione  aliqua  laboran- 


*  Abernethy’s  Essay  on  Injuries  of  the  Head,  p.  59. 

tes.  Aeger  nunc  ad  quaestiones  respondere 
potest,  scilicet  quae  alta  voce  propositae  sunt, 
quaeque  ad  ipsius  conditionem  pertinent, 
sed  in  unam  aliquam  rem  animum  atten¬ 
dere  omnino  nequit. 

“  Quamdiu,”  dicit  Abernethy,*  “  stu- 
“  por  manet  cerebri  inflammatio  modica 
“  videtur :  sed,  illo  decedente,  haec  raro  non 
“  augetur.”  Hanc  vero  inflammationis  ac¬ 
cessionem  tertium  constituere  stadium  pu¬ 
tat.  Cuncta  vero  haec  indicia  tot  tam  que 
variis  rebus  afficiuntur,  quod  a  priore  ac¬ 
cessu  an  superveniens  mitis  gravisve  futu¬ 
rus  sit,  judicare  vix  possibile  est.  Ergo  ma¬ 
nifestum  erit  quam  perpetua  cautione  atque 
vigilantia  opus  sit,  ne  in  lethalem  securita¬ 
tem  nos  decipi  sinamus. 


*  Essay  on  Injuries  of  the  Head,  p.  60. 

CURATIO. 

v  -  o  -  •  t  jf '  •  A  V  M  tf  4  * 

7  Apud  auctores  mira  fuit  discrepantia  de 
recta  concussionis  curatione,  praesertim  cir¬ 
ca  initium.  Nonnulli  cardiaca,  aliaque  sti¬ 
mulantia  hoc  tempore  suadent,  nimirum  ut 
renixum  vitalem  expergefaciant :  talis  au¬ 
tem  medendi  ratio  periculi  plena  est.  Re¬ 
nixus  enim  plerumque  per  se  satis  mature 
excitabitur,  atque  secum  tantam  malorum 
terrentium  seriem  afferens,  ut  omnis  ad  haec 
domanda  conatus  prorsus  frustretur.  Por¬ 
ro,  quousque  haec  curandi  ratio  tuto  adhi¬ 
beatur,  aestimatu  difficile  est ;  quoniam  ad 
cerebrum  stupore  suo  excitandum,  tanta 
stimulantium  vi  opus  sit,  quanta,  hoc  jam 
effecto,  periculosissimum  inflammationis 
gradum  moveat.  Operatio  nempe  post  prio¬ 
rem  effectum  continuata,  nimium  exstimu¬ 
lat.  Externorum  vero  stimulantium  usus, 
qualis  est  Ammonia  naribus  admota  et  si¬ 
milia  nonnihil  prosint,  et  proculdubio  tu- 

tiora  multo  sunt,  quam  caetera  ejusmodi 
remedia,  quippe  quae  sub  arbitrio  nostro 
quodammodo  jaceant.  Medicorum  est  in¬ 
flammationem  arcere,  non  vero  cum  ea  jam 
plene  formata  colluctari.  Inter  primos  igi¬ 
tur  concussionis  effectus  parum  esse  agen¬ 
dum,  atque  illud  utcumque  parum  melius 
omissum  fore,  aestimo. 

Si  vero  stimulatio,  utpote  renixum  ni¬ 
mium  incitura,  periculosa  sit,  detractionis 
sanguinis  non  minus  est  discrimen,  quippe 
quae  munera  vitae  jamdudum  haud  medio¬ 
criter  oppressa,  ultra  deprimere  tendat. 

Cur  vero  hoc  modo  vires  tam  mirifice  col- 
labuntur,  quaerere  operae  pretium  esset. 
An  a  vasis  cerebri,  sive  praeter  naturam  tur¬ 
gidis,  sive  vacuis  factis,  pendet  ?  Professo¬ 
rem  quendam  Anatomiae  Londin ensem  vasa 
vacuefacta  esse  docentem  audivi ;  eo  quod 
inter  vomendum  concussi  sensibus  suis  mo¬ 
mento  restituantur :  quodque  vomitus,  bene 
constat,  auctum  sanguinis  caput  versus  flux- 

um  efficiat,  unde  liquet,  si  vasa  cerebri  jam 
sanguine  tumuissent,  mala  omnia  aggravata 
necessario  fuissent.  Si  quidem  hoc  verum, 
en  alia  causa !  cur  sanguis  in  primo  concus¬ 
sionis  stadio  mitti  non  debeat.  Quaestio 
autem  est,  quam  corporis  mortui  diligens 
exploratio,  ratiociniaque  experimentis  de 
vivis  animalibus  absque  animi  praejudicio 
deducta  sola  solvere  possunt.  Priori  ratio¬ 
ni  hactenus  adeo  paucae  dantur  occasiones, 
ut  lucis  inde  parum  vel  nihil  additum  fuit. 
Quod  ad  posteriorem  attinet,  nulla,  quae  no¬ 
vi,  tentamina  ejusmodi  facta  sunt,  quibus 
difficultas  enodari  posset. 

Stadio  secundo,  ait  supra  citatus  auctor, 
curatio  stimulans,  etiam  quam  primo,  per¬ 
niciosior.  *  “  The  circumstance  of  thebrain 
“  having  so  far  recovered  its  powers,  as  to 
“  carry  on  the  animal  funetions  in  a  degree 
“  sufficient  to  maintain  life,  is  surely  a  strong 
“  argument  tliat  it  will  continue  to  do  so. 


*  Abernethy  on  Injuries  of  the  Head,  p.  61. 

“  without  tlie  aid  of  means,  which  probably 
“  tend  to  exliaust  parts  already  weakened, 
“  by  the  violent  action  they  induce.”  Tor¬ 
pore  autem  cerebri  stuporeque  decedenti¬ 
bus,  inflammatio  paulatim  supervenit :  ne¬ 
que  rarb  tamen  accidit,  quod  inter  decessum 
priorum  concussionis  signorum,  atque  ac¬ 
cessum  inflammationis,  intervallum  satis  me¬ 
morabile  intercedat.  Sensus  molestiae  circa 
caput,  vertigo  et  similia  hoc  stadium  intro¬ 
ducunt.  Quando  hoc  fit,  maxima  vigilan¬ 
tia  opus  est,  atque  sine  mora  sanguis  aut  ge¬ 
neraliter  aut  specialiter  ita  mittendus  est, 
ut  effectum  super  pulsum  manifestum  edat  ; 
atque  haec  medicina  iteranda  quamdiu  pul¬ 
sus  augescere  tendat.  Hoc  modo  sanguinis 
copia  haud  mediocris  detrahi  potest  absque 
ullo  effectu  sinistro  :  atque  Astley  Coq- 
pek,  Earonetus  illustris,  inter  praelegendum 
docere  solet  se  208  uncias  sanguinis  una 
hebdomade  detractas  novisse.  Siquidem,  his 
conatibus  nihil  obstantibus,  inflammatio  ple¬ 
ne  formetur,  tentamina  reduplicanda  sunt 
aliaque  remedia  advocanda. 

Inflammationis  praesentiam  a  dolore  ca¬ 
pitis  cruciante,  lucis  sonique  intolerantia, 
pupillis  contractis,  oculis  rubris  truculen- 
tisque,  carotidum  pulsatione  vehementi, 
pulsu  apud  carpum  forti  celeri,  aurium  tin¬ 
nitu,  vultus  suffusione,  vigilantia,  delirio, 
inferimus. 

Haec  vero  indicia  hujus  morbi  generalia 
sunt,  non  tamen  semper  adeo  clare  ac  dis¬ 
tincte  notantur,  ut  primo  saltem  intuitu 
sperares.  Identidem  enim  adeo  latenter  ob¬ 
repit,  ut  insidiae  ejus  Medici  animadversio¬ 
nem  fere  effugiant,  nisi  vigilacissimi.  Sti¬ 
mulus  omnigenus  sedulo  cavendus,  etiam 
ipsius  lucis :  quem  ad  finem  cubiculum  ob¬ 
scurari  oportet ;  potentiorum  vero  stimulan¬ 
tium,  vix  opus  est,  ut  pericula  notarentur. 

Antimonii  usus  multum  ac  jure  laudatus 
est ;  hujusmodi  enim  medicamina  non  tan¬ 
tum  sudorem  movent,  sed  inflammationem 
potenter  domare  videntur.  Verum  enim- 
vero  iisdem  administrandis  summa  cautione 

opus  est,  ne  forte  effectus  eorum  vomitorii 
fuerint  superinducti.  Inflammationibus  e- 
nim  jam  plus  satis  sanguinis  per  cerebrum 
transmittitur,  atque  vomitio  sanguinem  tam 
violenter  eodem  propellit,  ut  sedulo  sit  evi¬ 
tanda.  Si  tamen  dentur  ad  nauseam  tan¬ 
tummodo  maxima  inde  commoda  sperari 
queunt. 

Frigus  quoque  capiti  variis  modis  adhibi¬ 
tum,  utilissimum;  atque  hujus  formulam 
optimam  Schmuckekus  usui  commendavit, 
nimirum,  unciis  16  Mtratis  Potassae,  8  Mu- 
riatis  Ammoniae  in  libris  40  aquae  gelidae 
tabefactis,  quibus  adjecit  Aceti  libras  octo. 
Melius  tamen  erit,  hanc  solutionem  minori¬ 
bus  quantitatibus  praeparare,  quo  facilius 
usu  prius  consumatur  quam  calor  ejus  calori 
aeris  ambientis  adaequetur.  Aliae  sunt  for¬ 
mae,  hac  saepe  haud  minus  utiles,  veluti 
Glacies  in  pulverem  redacta,  nix,  etiam  pan¬ 
ni  frigida  madefacti.  Attamen  inter  haec 
auxilia  exhibenda,  caetera  minime  negligere 
oportet,  qualia,  ut  sanguis  a  capite  derive- 

tur,  irritatioque  minuatur,  efficiunt.  Intes¬ 
tinorum  actio  haud  praetermittenda;  pur¬ 
gantia  actuosa  necessaria  fiunt.  Praeter 
enim  alvi  onera  auferenda,  quae  relicta  irri¬ 
tamentum  haud  mediocre  procul  dubio 
fierent,  partem  quoque  humorum  circulan¬ 
tium,  per  auctum  ad  faciem  intestini  inter¬ 
nam  fluxum  hoc  modo  evacuari  cogimus. 
Multis,  ubi  nausea  magna  vomitusque  ad¬ 
sunt,  et  ventriculi  tam  vehemens  irritabili¬ 
tas,  ut  ingesta  omnia  rejiciantur,  ibi  quo  te¬ 
nuior  modus  medicaminis  exhibitus,  eo  pro¬ 
babilior  erit  retentio  ejus  in  ventriculo.  Ta¬ 
libus  fortasse  omnium  Calomelas  optimum 
est,  quoniam  parvuli  ejus  modi  dejectioni¬ 
bus  alvi  evocandis  sufficiant.  Si  tamen  hic 
quoque  vomitum  excitet,  solum  nostrum 
confugium  en  em  a  tum  exhibitio  est,  quae  ple¬ 
rumque  utilissima  fiunt.  Aliud  remedium, 
nequaquam  negligendum,  irritatio  contra¬ 
ria  est.  Alia  ratio  hujus  excitandae  potus 
acidulorum  est,  qui  haud  leviter,  profluvio 
per  alvum  excitato  et  conservato,  prodesse 
consuerunt.  Hoc  nimirum  modo  aliam  prae- 

bent  viam,  qua  sanguinis  partem  educere 
possumus.  A  magno  beneficio,  quod  alia¬ 
rum  corporis  partium  inflammationi  vesica- 
toria  impertire  solent,  hic  quoque  et  summo 
jure  insigne  sperare  commodum  ducimur. 
Loco,  injuriae  sed  quam  proximo,  admoven¬ 
da  sunt.  Plerumque  satis  visum  est,  collo 
posteriori  superimponere,  sed  etiam  hic  locus 
in  exemplis  gravioribus  vix  satis  propinquus. 
Igitur,  si  conatibus  nostris  signa  parum  ce¬ 
dere  apparent,  non  haesitandum  est  quin 
statim  vesicatorium  amplum  per  totam  cu¬ 
tem  capillatam  admoveri  debeat. 

Omnia  haec  remedia  protinus  sub  initio 
strenuissime  exhibeantur,  dum  aegro  adhuc 
vires  integrae,  tamque  vehementi  curationi 
aequales  restent.  '  Frustra  si  tempus  teratur 
in  conatibus  ad  levandum  potius  quam  in¬ 
tercidendum  morbum,  eventus  fere  semper 
erit  exitialis.  Circa  finem,  si  inflammatio 
progredi  sinatur,  vires  corporis  tam  exhaus¬ 
tae  fiunt,  ut,  quanquam  signa  periculosissi¬ 
ma  adsint,  remedia  nostra  tam  liberaliter. 

quam  aegri  salus  postulat,  non  adhibere 
audemus,  ne  status  debilitatis  induceretur 
qualis  vix  minus  periculosus  esset,  quam  is 
morbus  quo  nunc  laborat. 


DE  COMPRESSIONE. 

.  ;  <■  ">  Of-'.  ■ 'U  O  •  .*  1  V'  *.»..?  4. 

Compeessio  plurimis  causis  gigni  potest : 
Tumoribus,  et  multis  aliis.  Illorum  tria 
tantum  genera  adnotabo,  Sanguinem  e  vasis 
profusum.  Puris  generationem,  cranii  in  ali¬ 
qua  parte  depressionem. 

yjf-s  r> ’  •  -  .-,s  5 n n i'  -rsrnfTj cfo? 

DE  SANGUINE  VASIS  ELAPSO. 

xi  io Nxiir)  i/glbcjpTir  «miife 

Situs  laticis  effusi  admodum  varius  est. 
Modo  enim  inter  Duram  Matrem  et  os  ip¬ 
sum,  modo  inter  Piam  Matrem  et  cerebrum, 
modo  in  ipso  cerebro  vel  ventriculis  ejus, 
quin  duos  vel  plures  horum  locorum  simul 
occupare  potest.  Compressionis  hac  causa 
orientis,  signa  plerumque  non  statim  mani- 

festa  evadunt.  Quum  vero  haud  mediocris 
momenti  sit,  inter  varias  illius  causas  distin¬ 
guere,  necessarium  fit,  tempora,  quibus  su¬ 
perveniunt,  sedulo  notare,  quoniam  haec  fe¬ 
re  solam  diagnosin  accuratam  praestitura 
sint.  Supra  dixi  compressionis  sanguine 
effuso  factae  indicia  non  statim  evadere  ma¬ 
nifesta,  osse  vero  depresso  confestim ;  cum 
vero  illud,  quod  premit,  pus  est,  tempus  an¬ 
te  accessionem  multo  longius.  Horae  com¬ 
plures  fortassis  elapsae  erunt,  antequam  ulla 
noxae  suspicio  movetur.  F abrica  propria  et 
nexu  intimo  inter  duram  matrem  et  pericra¬ 
nium  consideratis,  facile  intellectu  fit,  quo¬ 
modo  sanguis  inter  priorem  et  os  effundi 
queat.  Celeberrimus *  *Pqtt  notavit,  “  Ictu, 
“  casu,  aliove  impulsu  subito,  quaedam  ex 
“  amplioribus  eorum  vasorum,  duram  ma- 
“  trem  et  calvariam  connectentium,  rum- 
“  puntur,  atque  sanguinis  aliqua  portio  per 
“  ejus  membranae  superficiem  effunditur. 
“  Haec  una  species  est  effusionis  sanguineae; 

. 

*  eiiirurg.  Works,  Vo].  III.  p.  27. 

“  sola  quidem  inter  calvariam  duramq.  ma- 
“  trem  contingens.  Siquidem  vasa  lacerata 
“  pauca  sint,  et  effusi  sanguinis  copia  parva, 
<e  signa  plerumque  levia  sunt,  et  rite  curata, 
“  facile  evanescunt.  Si  vero  magna,  vel 
<c  numerosa  sint  vasa,  vel  sanguis  elapsus 
“  multus,  signa  plerumque  pari  ratione  gra- 
<c  viora  evadunt ;  sive  quidem  statim  terri- 
“  tent,  necne,  semper  et  constanter  ejusmo- 
“  di  sunt,  ut  pressionem  in  cerebrum  et  ner- 
“  vos  fieri  indicant,  nimirum,  stupor,  som- 
“  nolentia,  sensus  imminutio,  sermonisque, 
“  motusque  voluntarii.”  Quod  hic  solertis- 
simus  Chirurgus  de  signis  certam  proportio¬ 
nem  ad  quantitatem  effusi  sanguinis  obti¬ 
nentibus,  sensu  paulo  laxiore  accipiendum 
est,  quoniam  exiguae  admodum  effusiones 
indicia  molestissima  saepe  gignunt;  dum 
contra,  insignis  nonnullis  compressio  inde 
adhibita  est,  cum  effectibus  vero,  si  aliis 
compares,  levissimis. 

-  -  '  V  -  f.  J.  J  vJf  *  -  t  *  1  !  ‘i  '  «  f 

Hujus  mirificae  deflectimus  a  nexu  gene¬ 
rali  causae  et  effectus ,  ratio  haud  facile  reddi 

potest,  nisi  sumamus,  cerebrum  alio  quam 
alio  tempore  injuriam  acrius  sentire,  atque 
diverse  etiam  diversis  hominibus.  Auctor 
jam  laudatus  addit,  *  44  Signa  statim,  vel  ci- 
44  tissime  post  casum  supervenire,  si  effusio 
44  etiam  mediocriter  copiosa  sit?’  Si  quidem 
hoc  verum  sit,  tunc  diagnosis  satis  distincta 
erit,  eo  quod  constet,  pus  nondum  intra  tam 
breve  tempuseulum  formari  posse,  et  calva¬ 
riae  accurata  exploratione,  depressionem  hu¬ 
jus  facile  detectum  iri. 

CURATIO . 

Sanguinis  missio  fere  sola  spes  nostra. 
Quanquam  enim  ab  ea  pressus  causa  remo¬ 
veri  non  potest,  nihilominus,  vi  sanguinis  in 
cerebro  circulantis  imminuta,  signa  mitigari 
possunt.  Ubi  sanguis  tamen  inter  duram 
matrem  et  os  situs  est,  unum  auxilium  res¬ 
tat,  cranii  perforatio.  Licet  enim  certissi¬ 
mum  sit,  talem  operationem  commodissi¬ 
mam  fore,  nihilominus,  difficultas  invenien- 


*  Pott’s  Chirurg  Works,  Vol.  III.  p.  «50. 

di  veram  sanguinis  effusi  sedem  efficit,  ut 
calvariam  hoc  modo  tollere  diu  haesitemus. 
Quicquid  igitur  dubium  expedire  tendat, 
acceptissimum  erit.  ^Primus  Celsus,  et 
recentiorumf  Abeenethy,  os,  contra  sedem 
sanguinis  effusi,  laceratum  eum  laticem  non 
fundere  ut  in  partibus  sanis,  et  ultimus  ad¬ 
jicit  se  binis  exemplis  ex  hac  sola  nota  ani¬ 
madversa,  limites  ad  quos  dura  mater  sepa¬ 
rata  fuit  plane  distinxisse.  Hac  igitur  sim- 
plice  ratione  non  tantum  sive  sanguis  intra 
vel  extra  duram  matrem  effusus  fuerit, 
detegimus,  sed  ipsum  locum,  quo  latet. 
Futura  vero  experientia  probandum  est 
necne  omnibus  exemplis  illud  obtineat. 
Ubi  opinio  est,  sanguinem  infra  duram 
matrem  esse,  tum  perforandi  utilitas  valde 
ambigua.  Dominus  Hill  in  quarto  suo¬ 
rum  casuum  £  hanc  membranam  summo 
beneficio  pupugit  :  verum  Abebnethy 


*  Celsus,  lib.  viii.  cap.  2. 
f  Essay  on  Injuries  of  the  Head,  p.  54. 
I1ill’s  Cases  in  Surgcry,  p.  98. 

contra  scribit,  *  44  Iis  quae  vidi  exem- 
44  piis,  ubi  sanguis  inter  duram  et  piam 
“  matrem  effusus  est,  atque  ad  hunc  eva- 
44  cuandum  dura  mater  adaperta  est,  pars 
44  ejus  serosa  sola  emitti  potuit,  quippe  quod 
44  coagulum  per  cerebri  hemisphaerium  ex- 
44  pansum,  ad  partem  usque  inferiorem  de- 
44  scenderat,  adeo  ut  nihil  fere  levaminis  chi- 
44  rurgia  attulit.”  In  universum  patet,  huic 
operationi  plura  et  graviora  obstare  quam 
favere  :  gravis  insuper  inflammationis,  etiam 
ipsius  cerebri  per  liberam  aperturam  pro¬ 
trusiones  metus  jure  optimo  medicum  ter¬ 
rere  debet. 

>  fj*  ^  *  •  <  1 ff  f  i  « 

DE  PURIS  GENERATIONE . 

Pus  haud  aliter  quam  sanguis  vasis  elap¬ 
sus  varias  intra  cranium  partes  occupat. 
44  Saepe  accidit,”  inquit  Pott,|  44  nonnulla 


*  Essay  on  Injuries  of  the  Head,  note  p.  52, 
f  Chirurg.  Works,  Vol.  III.  p.  28. 

*  e  parvis  vasis,  quae  pericranium,  calvariam 
“  et  duram  matrem  connectunt,  ita  laedi,  ut 
“  munere  suo  non  amplius  rite  fungi  pos- 
“  sunt,  quanquam  nulla  adeo  sint  rupta  ut 
sanguinis  effusionem  faciant.”  w  Acres,” 
ait,  gravesq.  ictus,  per  media  ossa,  suturis 
“  distantes,  hujusmodi  injuriam  gignere  con- 
**  suerunt :  tunicae  autem  vasorum,  quae  in- 
juriam  patiuntur ;  inflammatione  afficiun- 
“  tur,  et  ulceratione  gangraenosa ;  quo  fit 
“  ut  pericranium  ab  eo  osse  exteriore,  quod 
ictum  percepit,  decedat,  atque  ab  inte- 
**  riore  simul  dura  mater  :  haec,  brevi  post 
“  talem  inflammationem,  ulceratione  gan- 
graenosa  quoque  afficitur,  atque  pus  pro- 
“■  fundit.” 

Hic  eventus  fere  semper  praenuntiatur 
febris  et  inflammationis  signis,  cum  horrori¬ 
bus  violentis,  quales  puris  generationem 
plane  notare  solent.  Hae  res  prioribus  con¬ 
junctae  Diagnosin  adhuc  nostram  ultra  ju¬ 
vent  ;  praesertim  cum  sanguinis  effusio  nul¬ 
la  inflammationis  febrisve  signa  comitantia 

habeat.  Quamvis  indicia  plerumque  satis 
evidenter  morbi  naturam  indicent,  nonnum¬ 
quam  fallunt.  Anatomiae  Professor  quidam 
Londinensis  casum  memorat  foeminae  cu- 
jusdam,  quam  viderat,  e  valetudinario  jam 
sanae,  ut  videbatur,  dimissae,  quae  autem 
brevi  postea  reducta  est  cum  signis  compres¬ 
sionis,  et  mortem  obiit.  Incisione  facta, 
quantitas  satis  memorabilis  puris  cerebro  in¬ 
venta  est.  A  tempore  injuriae  ad  accessio¬ 
nem  mali,  cujus  causa  valetudinarium  repe¬ 
tivit,  nullum  malum  signum  passa  fuit,  et 
illa  tandem  lethalis  affectio,  ni  memoria  me 
fallit,  subito  apparuit.  Coma  plerumque 
paulatim  accedit,  et  circa  septimum  vel  oc¬ 
tavum  diem  plane  formatur.  Tempus  vero 
incertum  est,  atque  multae  hebdomades  ela- 
buntur  priusquam  ullus  metus  excitatur. 

Quandoquidem,  pure  semel  formato,  nul¬ 
la  curatio  medica  prodesse  possit,  per  stadi¬ 
um  inflammatorium  tantum  haec  utilis  esse 
potest.  Curandi  rationem  hic  iterare  non 
opus  est,  quoniam  de  suppurante  jam  morbo 

hic  agam.  Difficultates  autem  eaedem  ac  in 
sanguine  effuso  nobis  se  offerunt,  quoniam 
eadem  fere  morbi  sanandi  probabilitas  exis- 
tit.  Eadem,  ni  fallor,  regula  situm  puris  in¬ 
dicabit,  atque,  verisimile  est,  duram  matrem 
perforari  posse,  si  modo  constaret  nos  certe 
humorem  infra  incisionem  reperturos.  Nam¬ 
que  hic  nulla  materia  solida  est,  ut  in  san¬ 
guine  coagulato,  ideoque  quod  ei  emittendo 
maxime  obstabat,  nunc  omnino  abest. 


CRANII  FRACTURAE. 


Situs,  et  effectus  in  tale  organum  quale 
cerebrum  est,  sola  sunt,  qitae  Calvariae 
fracturas  medici  attentioni  commendant. 
Nullum  igitur  insolitum  conatum  curatio 
postulat,  neque  processus  ad  sanationem 
hac  quam  aliis  corporis  partibus  differt.  Hoc 
respectu  medici  non  mediocriter  intererit 
talem  notitiam  partium  circa  caput  acqui¬ 
rere,  qualis  omnem  periculi  errorem  adimat. 

Ad  injurias  ejusmodi  rite  explorandas  sum¬ 
mi  momenti  est,  ut  suturarum  diversarum 
situs,  cum  aspectu  et  varietatibus,  quas  ali¬ 
quando  exhibent,  intelligat.  Tali  scientia 
instructi  vix  est,  quod  errare  possimus,  prae¬ 
sertim  aliis  rebus  animo  observatis.  Docent 
fracturam  sanguinem  mittere,  ambitum 
linea  definitum  habere,  quod  in  suturis  ali¬ 
ter  se  habere,  quivis,  vel  mediocriter  Ana- 
tomia  imbutus,  facile  videt. 

Fracturae  vel  simplices  vel  compositae 
sunt.  Simplices  nullum  externum  vulnus  si¬ 
mul,  seque  communicans,  haben  t, composi¬ 
tae  semper.  Prioribus  injuria  per  vitam,  si 
Chirurgi  nimia  diligentia  sineret,  latere  pos¬ 
set.  Curiositati  ineptae  (ne  gravius  dicam) 
capillorum  cutem  aperiendo  ut  indulgeatur, 
nimis  usitatum  est,  quod  quidem  non  magis 
inutile  quam  flagitiosum  est,  nisi  signa  prae¬ 
sentia  sectionem  tam  crudelem  indicent. 
Contra,  si  vulnus  externum  inflictum  est, 
vix  officio  nostro,  rite  functi  erimus,  nisi 
limites  injuriae  quatenus  salvo  homine  fieri 

potest,  probe  et  plene  exploratos  habeamus. 
Dantur  quidem  calvariae  loca,  ubi  vix  me¬ 
dico  explorare  licet,  verbi  gratia  apud  ba- 
sem  ejus,  quo  loco  nihilominus  fracturae 
lethales  plerumque  fieri  solent. 

Fracturae  cum  Depressione. — Ad  eam 
nunc  argumenti  nostri  partem  perventum 
est,  quam,  utpote  duos  diversissimos  curandi 
modos  involventem,  vitamq.  aegroti  soler- 
tiae  ac  judicio  Chirurgi,  hunc,  vel  illum 
modum,  pro  opinione  sua  de  mali  natura, 
seligentis,  permittentem,  non  summi  mo¬ 
menti  nobis  esse  non  potest.  Quacunque 
de  causa  compressio  cerebri  facta  sit,  signa 
fere  constanter  eadem,  gradu  tantum,  et  pro¬ 
gressu  plus  minus  lento,  discrepantia. 

Signa,  quibus  compressio  cognosci  dici¬ 
tur,  haec  sunt.  Aeger  sensu  caret,  adeo 
quidem  ut  excitari,  qualiter  concussione 
fieri  solet,  nequeat.  Quin  gravem  laesio¬ 
nem  non  sentit ;  pupillae  dilatatae  perma¬ 
nent  ;  spiritus  stertor  apoplecticus  exaudi- 

tur ;  pulsus  tenuis,  oppressus,  saepe  abnor¬ 
mis,  intermittens  ;  hemiplegia  identidem 
comitatur.  Nonnullis  tamen,  ut  videtur, 
exemplis,  pressio  cerebri  his  signis  haud  ita 
subito  originem  dat,  id  quod  historiae  quae- 
dam  ab  #  Abeenethy  aliisq.  Scriptoribus 
narratae  satis  evincunt.  Hujusmodi  exem¬ 
plum  Noscomio  Guidonis,  aestate  anni 
1821,  occurrit,  quo  cerebri  magna  portio 
intro  trusa,  cerebrum  per  foramen  elapsum 
est,  homo  tamen  aliquid  spatium  ambula¬ 
bat,  ut  medici  auxilium  posceret. 

Quantacumque  laude  digna  fuerint  chir¬ 
urgorum  conamina,  ut  inter  concussionem 
et  compressionem  idonea  Diagnosis  consti¬ 
tuatur,  vel  quotcunque  indicia  huic  vel  illi 
statui  sibi  propria  visa  tradiderint,  his  om¬ 
nibus  nihil  obstantibus,  discrimen  adhuc 
valde  incertum  manet.  Fieri  potest  ut  am¬ 
bae  simul  adsint,  eodem  etiam  homine; 
quoniam  ea  vis,  quae  os  deprimere  valuit. 


*  Essay  on  Injuries  of  tlie  Head,  p.  5.  and  following. 

facile  molle  et  semifluidum  intus  cerebrum 
concutere  debet :  quin  verisimile  est  plerum¬ 
que  haec  mala  una  adesse.  At  si  haec  res  ita 
se  habeat,  quam  vanum  erit  ullam  signorum 
constantem  seriem  proponere,  qualis  Diag¬ 
nosin  nostram  regere  debeat !  Procul  dubio, 
in  pura  concussione  vel  compressione,  haec 
jam  dicta  indicia  nos  dirigere  possent ;  hoc 
tamen  semper  heri  non  sperandum  est, 
quoniam  confundi  plerumque  oportebit. 
Sub  his  conditionibus,  saltem  quod  cranii 
depressionem  spectat, ossis  inaequalitas  max¬ 
ime  juvabit,  imo  praecipuum  discrimen  prae¬ 
bebit. 

Capitis  tegminum  conditio  est,  quacum 
depressio  cranii  facile  confunditur.  Ictu 
oritur,  qui  laticis  effusionem  efficit.  Primo 
sensus  depressioni  similis  percipitur,  sed, 
pressione  continuata,  paulatim  evanescit ; 
depressio  vero,  quo  magis  premitur,  eo 
manifestiorem  tangenti  marginem  fracturae 
praebet. 


DE  CAPITIS  PLAGIS. 


29 


Curatio. — Nuper  multa  fuit  controversia 
de  optima  ratione  huic  malo  medendi,  adeo 
quidem  ut  plurimi  Chirurgi  manum  vix 
unquam  admovent.  Moris  est,  instrumenta, 
quae  cranii  partem  tollerent,  evitare,  donec 
notae  internae  noxae  factae  sunt  manifestae. 
Haec  ratio,  procul  dubio,  melior  est,  quam 
vetustior  illa  fere  ex  qualibet  occasione  in¬ 
tercidendi  ;  sed  dubium  videtur  necne  sub 
ardore  artis  excolendae,  haec  non  ultra  mo¬ 
dum  evecta  sit.  Dantur  quidem  exempla, 
quibus  aut  forceps  aut  elevator  sufficere 
ossi  depresso  in  altum  pristinum  tollendo ; 
sed  vitam  mortalis  vehementer  periclita¬ 
retur,  quisquis  operationem  tentaret.  Chi¬ 
rurgiae  quidem  recentis  gloria,  non  in  carne 
humana  lanianda  constat,  sed  talis  carnifi¬ 
cinae  necessitatem  evitando.  Libri  nuperi 
Chirurgici  praeceptis  contra  perforationem 
cranii  scatent,  curationemq.  ei  concussionis 
similem  suadent,  scilicet,  ut  inflammatio  vel 
arceatur  vel  dometur.  Ad  utilitatem  hujus 
methodi  confirmandam  exempla  narrantur, 
ubi,  quamvis  calvaria  ex  aliqua  parte  de- 

pressa  fuit,  tamen  cura  hoc  modo  effecta  est. 
Si  Chirurgi  hodierni  chirurgiam  vitantes 
talia  successus  sui  documenta  proferant,  ve¬ 
teres  haud  pauciora  praebent,  quibus  opera¬ 
tio  fuit  felix.  Talibus  vero  exemplis  neu¬ 
tra  curandi  ratio  multum  fulciri  videtur,  ne¬ 
que  justum  esset  ex  eventu  ratiocinari,  nisi 
hic  in  alterutro  modo  fere  constanter  infelix 

i 

extiterat.  Dubitandum  non  est,  quin  aegri 
saepe  sine  operatione  chirurgica  satis  bene 
ab  his  injuriis  convaluerint :  an  vero  illud 
operationem  nunquam  necessariam  fore  ar¬ 
guit  ?  Si  aeger  ab  effectibus  compressionis 
non  multum  laesus  fuerit,  per  vitam  ullis 
ejus  malis  effectibus  immunis  transire  po¬ 
terit.  Haec  tamen  res  est,  cujus  non  facile 
certiores  fieri  possumus,  quoniam  rerum  vi¬ 
cissitudines  aegrum  plerumque  ab  inspec¬ 
tione  nostra  removent.  Dominus  Aber- 
nethy  ea  facit  verba  :  *  “  It  is  not  easy  to 
“  conceive  tliat  the  pressure,  which  caused 
“  no  ill  effects  at  a  time  when  the  contents 


*  Essay  on  Injuries  of  the  Head,  p.  15. 

ec  of  the  cranium  filled  its  cavity  completely, 
should  afterwards  prove  injurious,  when 
“  they  have  adapted  themselves  to  its  alter- 
<c  ed  size  and  shape.”  Quamvis  haec  res 
plerumque  ita  se  habeat,  saltem  quod  ad 
corpus  cerebrum  premens,  nonne  verisimile 
est  quamvis  subsequentem  aegritudinem 
compressionem  facile  facturam  esse?  Per¬ 
git  tamen  :  *  “  All  tbose,  however,  whom  I 
“  have  bad  an  opportunity  of  kriowing  for 
“  any  length  of  time  after  the  accident,  con- 
“  tinued  as  well  as  if  nothing  of  the  kind 
“  had  ever  happened  to  them.” 

Ubi  aeger  sensus  retinet,  idem  non  oper¬ 
andum  esse  putat,  quod  quidem  hominis 
misericordiam,  non  minus  quam  chirurgiae 
solertiam  redolet,  quoniam  non  secamus,  ut 
sequela,  forte  successura  evitetur,  sed  ut  id, 
quod  jam  praesens  est  premitq.,  tollatur. 
Si  tamen  secare  decretum  sit,  tum  quam  mi¬ 
nima  mora  absolvendum  est.  Quin  obiter 


*  Essay  on  Injuries  of  the  Head,  p.  15. 

adjiciam  Doctorem  Hennen*  mira  quaedam 
exempla  tradidisse,  quibus  corpora  aliena 
cerebro  recepta,  diu  sine  ullo  magno  malo, 
ibi  latuere,  unde  constat,  etiam  graviori¬ 
bus  quam  Domini  Abeiinethy  exemplis 
perforationem  inutilem  esse,  nisi  manifestum 
fiat  pressum  super  cerebrum  fieri. 

OPERATIO . 

Consuetudo  portionem  cutis  capillatae 
tollendi,  ut  inutilis,  jam  recte  deposita  est, 
quoniam  experientia  probaverit,  liac  salva, 
vulnus  multo  celerius  conglutinari.  Incisio 
crucialis  commodissima  est,  cura  habita  ne 
plus  cranii  tollatur,  quam  quantum  basi 
instrumenti,  modiolo  dicto  sufficiat.  Lenis 
et  tarda  motio  a  latere  in  latus  alterne  con¬ 
servetur,  ut  omnes  partes  modiolo  inclusae 
aeque  premantur.  Identidem  scrobis  al¬ 
titudo  •  specillo  exploranda  erit.  Quando- 


'*  Principies  of  Military  Surgery,  p.  287,  292,  295. 

quidem  ad  idoneam  altitudinem  tandem 
perventum  sit,  tum  elevator  adhibendus, 
quo  pars  dejecta  ad  pristinam  libellam 
suam  levetur.  Utcumque  aestimabile  in¬ 
strumentum  sit  trephinus  nonnullis  exem¬ 
plis,  Chirurgo  prudenti  nihilominus  dolet 
tam  magnas  eo  calvariae  plagas  necessario 
tolli.  Serra  quaedam  diu  et  feliciter  a  prae¬ 
claro  nuper  Leedensium  chirurgo  Hey  ad¬ 
hibita  est,  quae  si  non  omnibus,  certe  multis 
vitiis  trephini  caret :  imo  ut  in  usum  gener¬ 
alem  veniat,  solummodo  opus  est,  ut  eam 
Chirurgi  experiantur.  Hoc  instrumento 
tantum  cranii  removere,  nec  amplius  opus 
est,  quantum  elevatorem  admittere  satis  sit : 
dum  trephini  clavus  in  portionem  ossis  sa¬ 
nam  figendus  est,  adeo  ut  pars  hujus  basin 
dimidiam  aequans,  eo  necessario  abscinditur. 
Neque  hoc  solum  commodum  ;  multis  ex¬ 
emplis  quibus  hoc  repetito  opus  esset,  una 
serrae  applicatio  omnia  necessaria  includit, 
quo  fit,  ut  multum  temporis  lucremur,  pe- 
riculiq.  evitemus.  Siquidem  ulla  inaequali¬ 
tas  crassitudinis  ossium  sit,  serra  semieircu- 


E 


34 


DE  CAPITIS  PLAGIS. 


laris  summa  utilitate  esse  potest,  quoniam 
ob  formam  ejus  ita  admoveatur,  ut  pauci 
tantum  dentes  simul  agant.  Equidem  si  os 
occipitale  secandum  esset,  serra  facile,  tre- 
phino  non  nisi  summo  periculo  dividi  posset. 

-  '  -  .  -  *  -j.  •'  ••  -  i1  •  V  X  J .  ■-  L  i  V  r  ..‘J  - 

Denique,  his  rite  consideratis,  liquet  nos 
illud  diu  apud  Chirurgos  desideratum  tan¬ 
dem  obtinuisse,  instrumentum  scilicet,  quale 
tuto  in  omnem  secabilem  calvariae  partem 
adhibere  possumus,  nec  tamen  plus  hujus 
quam  opus  est,(  removeat. 

Quaedam  calvariae  partes  in  operatione 
necessario  evitantur  ;  quales  sunt  suturae, 
quae,  propter  nexum  intimum  apud  eas  in¬ 
ter  vasa  externa  et  interna  capitis,  atque 
arcta  adhaesio  durae  matris  ad  os,  sine  inju¬ 
ria  levari  non  possent.  Partes  quoque  mag¬ 
nis  musculis  contectae  eadem  exceptione 
comprehendi  solent;  sinus  frontales,  linea 
media  ossis  frontalis,  margines  superiores 

ossium  parietalium,  cum  angulis  suis  par- 

(  ■ 

tes  sunt,  quas,  propter  obvias  causas,  evitare 

oportet.  Ossis  occipitalis  eam  tantum  par¬ 
tem  attingere  possumus,  quae  supra  spinam 
transversam  est,  atque  a  linea  media  hujus 
abstinere  oportet.  Abeenethy  regulam 
tradidit,  lineam  circa  caput  ducendam  esse, 
cujus  initium  ad  tres  partes  (1)  pollicis  su¬ 
pra  orbitas  sit.  Hujus  pars  quaedam,  ex¬ 
cepta  linea  media,  perforari  potest. 

Memoria  utique  teneri  debet,  partes  su¬ 
pra  dictas  nunquam  sectione  includendas 
esse.  An  vero  conditiones  oriri  possint, 
necne  quibus  instrumentum  cuiquam  capitis 
parti,  cui  queat,  admoveri  oportet  ?  Quaestio 
est  cujus  solutio  judicio  chirurgi  necessario 
relinquitur ;  illud  tantum  adjiciam  Chirur¬ 
gum  supra  laudatum  Hey  #  partem  ossis 
occipitis  quondam  sustulisse  supra  sinum 
lateralem  et  cum  tutissimo  eventu. 


*  Practical  Observations  in  Surgcry,  p.  24. 

